Minden a tervek szerint halad Pekingben
Minden a tervek szerint halad Pekingben a 2008-as nyári olimpia elõkészületeit illetõen, 2007 végéig a 91 ezer nézõt befogadó Olimpiai Stadion, illetve az uszodai sportágaknak otthont adó vizes központ építése egyaránt befejezõdik.
Errõl Hu Cseng-csüan, a beruházásokat felügyelõ szervezet helyettes vezetõje számolt be.
Az óriási madárfészekre emlékeztetõ stadionban, melyben a nyitó- és a záróünnepség mellett az atlétikai versenyeket rendezik majd, jelenleg már a tetõszerkezet helyére illesztésén dolgoznak a munkások. Az uszodakomplexumban az építmény acélszerkezetének a kivitelezése fejezõdik be hamarosan.
A repülõtéren épül a hármas terminál, annak majdani átadásával szinte megduplázódhat a forgalom. Becslések szerint 2008-ra a jelenlegi 35-rõl 60 millióra nõhet a légikikötõben évente megforduló utasok száma.
hirado.hu/MTI